Terry L. Bencini

Terry L. Bencini M.Q.R. (twieldet fit-18 ta' Awwissu 1930 – mietet fis-27 ta' Ottubru 2024) kienet attriċi u kantanta Maltija.

Bencini kienet l-iżgħar minn 14-il aħwa, ulied Ġianni Bencini. Hija bdiet il-karriera tagħha f'kumpanija teatrali mmexxija minn Johnny Navarro u Charles Izzo, u aktar tard ingħaqdet mal-kumpanija Ribalta ta' Nosi Ghrilando.

Fl-1948 hija saret membru regolari tal-kast tar-Radju Muskettieri fuq ir-Rediffusion, flimkien ma' Charles Clews, Armando Urso, Johnnie Catania u Ġemma Portelli. Hija damet taħdem f'dan il-programm għal 14-il sena, sal-bidu tas-snin sebgħin.

Ħadmet ukoll diversi partijiet fuq il-palk, speċjalment xogħlijiet komiċi u operetti. Fost l-aktar popolari f'dan il-qasam tissemma l-favorita tagħha, Żeża tal-Flagship. Kienet magħrufa sew bħala kantanta versatili, tant li rebħet il-premju għall-aħjar kantanta fl-ewwel edizzjoni tal-Malta Song Contest fl-1960.

Hija rtirat mix-xena pubblika fl-1993. Fl-2007 Terry L. Bencini rċeviet il-Midalja Għall-Qadi tar-Repubblika.

Wara li miet ir-raġel tagħha, Maurice Lubrano, fl-2022, hija marret tgħix fir-residenza tal-anzjani The Imperial f'Tas-Sliema. Hemmhekk Bencini rebħet konkors tas-sbuħija, fl-eta ta' 92 sena.

Terry u Maurice Lubrana kellhom tlett itfal, Massimo, Andreina u Vanya, disa' neputijiet, u erba' proneputijiet. Bencini mietet f'Tas-Sliema nhar il-Ħadd is-27 ta' Ottubru 2024 fl-eta ta' 94 sena.

 Referenzi 

Kategorija:Atturi Maltin
Kategorija:Xandara Maltin
Kategorija:Kantanti Maltin
Kategorija:Twieldu fl-1930
Kategorija:Mietu fl-2024